3. การประกอบธุรกิจของแต่ละสายผลิตภัณฑ์

บริษัทฯ
ดำเนินธุรกิจจัดจำหน่ายผลิตภัณฑ์ก่อสร้างตกแต่งภายในคุณภาพสูงสำหรับสำนักงานและที่อยู่อาศัยแบบครบวงจร
ด้วยรายการสินค้ากว่า 2,000 รายการ ซึ่งสามารถแบ่งออกเป็น 3 กลุ่มผลิตภัณฑ์ ดังนี้

1.  ผลิตภัณฑ์ภายใต้ลิขสิทธิ์ตราสินค้าของบริษัท

2.  ผลิตภัณฑ์ภายใต้ตราสินค้าชั้นนำทั้งจากต่างประเทศ ซึ่งบริษัทฯ
    เป็นตัวแทนจำหน่ายแต่เพียงผู้เดียว

3.  ผลิตภัณฑ์ภายใต้ตราสินค้าชั้นนำภายในประเทศ

ลักษณะผลิตภัณฑ์

ผลิตภัณฑ์ของบริษัทฯ สามารถแบ่งออกเป็น 7 ประเภท ดังนี้

1.  ผลิตภัณฑ์ตกแต่งภายในสำนักงาน (Commercial Office Solution) อาทิ
    ระบบเฟรมผนังกั้นห้อง มือจับสแตนเลสและอุปกรณ์ Alloy
    พรมปูพื้นที่มีคุณสมบัติพิเศษในการป้องกันความเปียกชื้น เป็นต้น
    ซึ่งผลิตภัณฑ์ตกแต่งภายในสำนักงานส่วนใหญ่จะเป็นผลิตภัณฑ์ภายใต้ลิขสิทธิ์ตราสินค้าของบริษัทฯ

2.  ระบบผนังและฝ้าเพดาน (Fast Track Wall & Ceiling Systems) อาทิ ผนังยิปซั่ม
    ฝ้าเพดานยิปซั่ม ระบบโครงคร่าวเพดานที–บาร์ ระบบผนังและฉนวนกันความร้อน

3.  สี วัสดุซ่อมแซมรอยต่อ กาว ซิลิโคนและอุปกรณ์เสริม (Paints, Glues, Acrylic
    Sealants) อาทิ สีวัททิล เป็นสีชนิดพิเศษที่สามารถสร้าง ‘ลาย’ ได้ วัสดุซ่อมแซมรอยต่อ
    และยาแนว Ameron, Fuller และ A-Seals เป็นต้น

4.  ระบบประตูและหน้าต่าง (Innovation Door & Window Systems)
    ระบบประตูและหน้าต่างอลูมิเนียมอัจฉริยะ Fletcher
    ซึ่งมีจุดเด่นเน้นการใช้งานง่ายผสานกับดีไซน์อย่างลงตัว แข็งแรง ทนทาน
    อุปกรณ์ประตูระบบต่างๆ

5.  ผลิตภัณฑ์สำหรับงานตกแต่งภายนอก (Outdoor Living Solution) อาทิ ผลิตภัณฑ์ไม้สน
    ไม้ MDF ไม้แข็ง Lignia ผลิตภัณฑ์ไฟเบอร์ซีเมนต์ ตราสินค้า SHERA กระเบื้องมุงหลังคา
    ตราห้าห่วง เป็นต้น

6.  กระเบื้อง และอุปกรณ์ห้องน้ำ (Tiling & Sanitary) อาทิ ผลิตภัณฑ์กระเบื้องดินเผา
    Norco และผลิตภัณฑ์ Weber สำหรับงานปูกระเบื้อง

7.  เครื่องมือ และอุปกรณ์ (Tool & Equipment) อาทิ ประเภทผนัง และไฟเบอร์ซีเมนต์
    ประเภทสี ประเภทอลูมิเนียม และเครื่องมือ อุปกรณ์ป้องกัน

บริษัทฯ
เน้นจัดหาผลิตภัณฑ์ก่อสร้างตกแต่งภายในมาจำหน่ายเฉพาะผลิตภัณฑ์ที่มีรูปแบบดีไซน์สวยงามและทันสมัย
รวมไปถึงวัสดุที่ใช้ผลิตจะต้องมีคุณภาพดี
ผสมผสานกับกลยุทธ์การตลาดโดยเฉพาะการให้บริการที่จัดส่งสินค้าที่รวดเร็ว
รวมถึงการคิดค้นนวัตกรรมและสร้างสรรค์ผลิตภัณฑ์ใหม่สม่ำเสมอ
เพื่อให้ครอบคลุมและตอบสนองความต้องการของผู้ออกแบบ
ผู้รับเหมาและลูกค้ากลุ่มเป้าหมายของบริษัทฯ นอกจากนี้ บริษัทฯ
ยังมีทีมงานที่เชี่ยวชาญและมีประสบการณ์สูงในการให้คำปรึกษาแก่กลุ่มลูกค้า
และคอยช่วยเหลือลูกค้าในด้านการออกแบบตกแต่งภายในและการเลือกใช้ผลิตภัณฑ์ที่เหมาะสมกับรูปแบบของงานตกแต่งภายใน

ตารางสรุปประเภทผลิตภัณฑ์และคุณสมบัติของผลิตภัณฑ์

+----------------------+------------------+----------------------------+
| ผลิตภัณฑ์               | ร                | การใช้งาน/คุณสมบัติ            |
|                      | ูปภาพตัวอย่างผลิตภัณฑ์ |                            |
+======================+==================+============================+
| 1.  ผลิต              |                  |                            |
| ภัณฑ์ตกแต่งภายในสำนักงาน |                  |                            |
|     (Commercial      |                  |                            |
|     Product)         |                  |                            |
+----------------------+------------------+----------------------------+
| -                    | []               | ระบบเฟรมอลูมิเนียมสำเร็จรูป     |
|   ระบบอลูมิเนียมสำเร็จรูป |                  | ใช้ในการกั้นระบบผนังภายในอาคาร |
|                      |                  | สวยงาม ทันสมัย ดูมีสไตล์        |
|   ตราสินค้า “ALLOY”    |                  | และช่วย                     |
|                      |                  | สร้างบรรยากาศในการทำงานที่ดีขึ้น |
+----------------------+------------------+----------------------------+
| -                    | []               | ผลิตภัณฑ์คุณภาพสูง              |
|  มือจับสแตนเลสและอุปกรณ์ |                  | เพื่อตอ                      |
|                      |                  | บสนองความต้องการของระบบประตู |
|   ตราสินค้า “ALLOY”    |                  | หน้าต่าง หลากหลายดีไซน์        |
|                      |                  | เพื่องานตกแต่งที่ทันสมัย          |
|                      |                  | และมีดีไซน์ที่เป็นเอกลักษณ์        |
+----------------------+------------------+----------------------------+
| -   พรมปูพื้นชนิดพิเศษ    | []               | พรมปูพื้นที่มีคุณสม               |
|                      |                  | บัติพิเศษในการป้องกันความเปียกชื้น |
|   ตราสินค้า “C&A”      |                  | เหมาะสำหรับโรงพยาบาล        |
|                      |                  | สำนักงาน                    |
+----------------------+------------------+----------------------------+
| 2                    |                  |                            |
| .  ระบบผนังและฝ้าเพดาน |                  |                            |
|     (Fast Track Wall |                  |                            |
|     & Ceiling        |                  |                            |
|     Systems)         |                  |                            |
+----------------------+------------------+----------------------------+
| -                    | []               | ผลิตด้วยเทคโนโลยีมาตรฐาน      |
| ช่องเปิดฝ้าเพดานสำเร็จรูป |                  | เพื่อ                        |
|                      |                  | ตอบสนองงานที่ต้องการความพิถีพิถัน |
|   ตราสินค้า “BSM SERVE |                  | มีความปลอดภัย                |
|   BOARD”             |                  | สะดวกในการใช้งาน            |
|                      |                  | ประหยัดเวลาติดตั้ง แข็งแรง      |
|                      |                  | เปิดปิดง่าย ไร้รอยต่อ           |
|                      |                  | และทาสีได้ตามต้องการ          |
+----------------------+------------------+----------------------------+
| -   ผลิตภัณฑ์ยิบซั่ม       | []               | ผ                          |
|                      |                  | ลิตภัณฑ์ยิบซั่มใช้สำหรับงานฝ้าเพดาน |
|   ตราสินค้า “Thai      |                  | และผนังภายใน พื้นผิวเรียบ       |
|   Gypsum”            |                  | สวยงาม                     |
|                      |                  | ตกแต่งง่ายและมีความทนทาน      |
|                      |                  | ติดตั้งง่ายและมีน้ำหนักเบา ได้รับ   |
|                      |                  | ISO9002 และมาตรฐาน มอก.    |
+----------------------+------------------+----------------------------+
| -   ระบบโครงคร่าวผนัง  | []               | ใช้ในการติดตั้งระบบโครงคร่าวผนัง |
|     เพดานที-บาร์       |                  | และฝ้าเพดาน ติดตั้งง่าย รวดเร็ว  |
|                      |                  | ให้ความแข็งแรงดีเยี่ยม ได้รับ     |
|   ตราสินค้า “Thai      |                  | ISO9002 และมาตรฐาน มอก.    |
|   Gypsum”            |                  |                            |
+----------------------+------------------+----------------------------+
| -                    | []               | ชุดผลิตภัณฑ์สำหรับงานฝ้าเพดาน    |
|    ระบบโครงคร่าวเพดาน |                  | ถูกออกแบบตามมาตรฐานสากล     |
|                      |                  | เพื่อให้ง่ายในการติดตั้ง          |
|   ตราสินค้า “BSM TIS”  |                  | โครงสร้างแข็งแรง ปลอดสนิม     |
|                      |                  | สามารถออกแบบได้หลาย         |
|                      |                  | รูปแบบเพื่อตกแต่งภายในเหมาะสำห |
|                      |                  | รับบ้านพักอาศัยและอาคารสำนักงาน |
+----------------------+------------------+----------------------------+
| -   ระบบผนังอัลตร้าวอลล์ | []               | ระบบผนังที่สามารถใช้กับผนังเปียก  |
|                      |                  | เช่น ห้องน้ำ หรือ ห้องครัว       |
|   ตราสินค้า            |                  | และผนังแห้ง เช่น ห้องนอน       |
|   “ULTRAWALL”        |                  | ห้องนั่งเล่น                   |
|                      |                  | สาม                        |
|                      |                  | ารถป้องกันเสียงรบกวนจากภายนอก |
|                      |                  | และป้องกันน้ำได้เป็นอย่างดี       |
+----------------------+------------------+----------------------------+
| -   ฉนวนกันความร้อน    | []               | ฉนวนกันความร้อน ลดเสียง       |
|                      |                  | ลดความร้อน และป้องกันไฟ       |
|   ตราสินค้า “BSM       |                  | ใช้สำหรับสำนักงาน ศูนย์การค้า    |
|   Insulation”        |                  | อาคารแสดงสินค้า โรงพยาบาล    |
+----------------------+------------------+----------------------------+
| 3.  สี วัสดุซ่อมแซมรอยต่อ |                  |                            |
|     กาว              |                  |                            |
|                      |                  |                            |
|    ซิลิโคนและอุปกรณ์เสริม |                  |                            |
|     (Paints, Glues,  |                  |                            |
|     Acrylic          |                  |                            |
|     Sealants)        |                  |                            |
+----------------------+------------------+----------------------------+
| -                    | []               | ผลิตภัณฑ์ผลิตจากยางสังเคราะห์    |
|    ผลิตภัณฑ์กาวและซีแลนด์ |                  | แรงยึดเกาะสูง ยืดหยุ่นได้ดี       |
|                      |                  | มีความหนืดสูง ไม่ไหลย้อย        |
|                      |                  | ทนทานต่อสารเคมีดีเยี่ยม         |
|                      |                  | และทาสีทับได้เมื่อแห้งตัว         |
+----------------------+------------------+----------------------------+
| -   ผลิตภัณฑ์สี          | []               | ผลิตภัณฑ์สีคุณภาพสูงจากประเทศ    |
|                      |                  | ออสเตรเลีย ใช้ได้ทั้งงานทาภายใน |
|   ตราสินค้า “WATTYL”   |                  | และทาภายนอกเนื้อสีละเอียด      |
|                      |                  | เรียบเนียน ทนทานสวยงาม       |
|                      |                  | มีให้เลือกหลากหลายเฉดสี        |
+----------------------+------------------+----------------------------+
| 4                    |                  |                            |
| .  ระบบประตูและหน้าต่าง |                  |                            |
|     (Innovation Door |                  |                            |
|     & Window System) |                  |                            |
+----------------------+------------------+----------------------------+
| -   ระบบประตูหน้าต่าง   | []               | เป็นระบบที่มีรางเลื่อนอยู่ด้านบน    |
|                      |                  | และก                       |
|   ตราสินค้า “FLETCHER” |                  | ารป้องกันฝุ่นและน้ำเข้ารางด้านล่าง |
|                      |                  | ทำให้ไม่เป็นสนิม               |
|                      |                  | รวมทั้งง่ายต่อการพับเก็บ         |
|                      |                  | ดีไซน์สวยงาม ทันสมัย           |
|                      |                  | รับประกันคุณภาพนาน 7 ปี        |
+----------------------+------------------+----------------------------+
| 5.  ผลิตภัณ            |                  |                            |
| ฑ์สำหรับงานตกแต่งภายนอก |                  |                            |
|     (Outdoor Living  |                  |                            |
|     Solution)        |                  |                            |
+----------------------+------------------+----------------------------+
| -   ไม้สน             | []               | ไม้สนสำหรับงา                |
|                      |                  | นโครงสร้างและงานตกแต่งภายนอก |
|   ตราสินค้า “Pine      |                  | ผลิตจากไม้ธรรมชาติจากป่าปลูก    |
|   Solutions”         |                  | ทนแดด ทนฝน ปลอดภัยจากปลวก   |
|                      |                  | และการผุผัง รับประกันคุณภาพนาน  |
|                      |                  | 25 ปี                       |
+----------------------+------------------+----------------------------+
| -   ไม้ MDF           | []               | ไม้จากยูคาลิปตัส               |
|                      |                  | ที่ท                         |
|                      |                  | ำให้มีความทนทานต่อการเกิดเชื้อรา |
|                      |                  | และการเกิดปลวก              |
|                      |                  | ทำสีได้เรียบเนียนกว่า           |
|                      |                  | มีเส้นใยขาวลอย และเม็ดยาง     |
|                      |                  | เนื้อไม้มีความหนาแน่น           |
|                      |                  | ใช้งานได้ทนทาน ผิวหน้าเรียบ     |
|                      |                  | เหมาะในการทำสี ทากาวได้ดี     |
+----------------------+------------------+----------------------------+
| 6.  กระเบื้อง          |                  |                            |
|     และอุปกรณ์ห้องน้ำ    |                  |                            |
|     (Tiling &        |                  |                            |
|     Sanitary)        |                  |                            |
+----------------------+------------------+----------------------------+
| -                    | []               | กระเบื้องปูพื้นและกรุผนัง         |
|   กระเบื้องปูพื้นและกรุผนัง |                  | จากประเทศออสเตรเลีย         |
|                      |                  | ใช้ในการตกแต่งพื้นและผนัง       |
|   ตราสินค้า “Norco”    |                  | มีความทนทาน                 |
|                      |                  | สวยงามอย่างเป็นธรรมชาติ       |
+----------------------+------------------+----------------------------+
| -   ปุนกาวและยาแนว    | []               | ผลิตภัณฑ์ท                    |
|                      |                  | ี่ใช้สำหรับการปูกระเบื้องและยาแนว |
|   ตราสินค้า เวเบอร์     |                  | ท                          |
|                      |                  | ี่เหมาะสำหรับในบริเวณที่แตกต่างกัน |
|                      |                  | เช่น การปูกระเบื้องในห้องน้ำ     |
|                      |                  | ห้องครัว และสระว่ายน้ำ เป็นต้น   |
+----------------------+------------------+----------------------------+
| 7.  เครื่องมือ และอุปกรณ์ |                  |                            |
|     (Tool &          |                  |                            |
|     Equipment)       |                  |                            |
+----------------------+------------------+----------------------------+
| -   เครื่องมือช่าง       | []               | เครื่องมือและอุปกรณ์            |
|                      |                  | สำหรับงานช่างฝีมือต่างๆ         |
+----------------------+------------------+----------------------------+
| -   อุปกรณ์เสริม        | []               | เครื่องมือและอุปกรณ์ก่อสร้างทั่วไป  |
|                      |                  | วัสดุซ่อมแซมรอยต่อ กาว ซิลิโคน   |
|                      |                  | และอื่นๆ อีกมากมาย            |
+----------------------+------------------+----------------------------+

ตราสินค้าภายใต้ลิขสิทธิ์ของบริษัทฯ

[]

ตราสินค้าภายใต้ลิขสิทธิ์ของเจ้าของของผลิตภัณฑ์ชั้นนำจากต่างประเทศและ

บริษัทเป็นตัวแทนจำหน่ายแต่เพียงผู้เดียว

[]

ตราสินค้าภายใต้ลิขสิทธิ์ของเจ้าของผลิตชั้นนำทั้งในประเทศ

และบริษัทเป็นตัวแทนจำหน่าย

[]

[]

[]

การตลาดและภาวะการแข่งขัน

กลยุทธ์ทางด้านการตลาด (Marketing Strategies)

บริษัทฯ มีกลยุทธ์ทางด้านการตลาด โดยการจำหน่ายผลิตภัณฑ์ก่อสร้างตกแต่งภายใน
ควบคู่กับการให้คำแนะนำ คำปรึกษา และนำเสนอรายละเอียดการใช้งานที่ถูกต้องกับผู้ออกแบบ
โดยเฉพาะผลิตภัณฑ์เฉพาะด้านสำหรับผู้ออกแบบ (Specified Product)
ซึ่งส่วนใหญ่เป็นผลิตภัณฑ์ที่มีคุณลักษณะพิเศษเฉพาะ
เพื่อให้สามารถตอบสนองความต้องการและความพึงพอใจแก่ผู้ออกแบบและเจ้าของโครงการ
ทั้งในด้านคุณลักษณะ รูปแบบ ความสวยงาม และคุณภาพ บริษัทฯ
มีทีมงานฝ่ายขายที่มีความรู้เกี่ยวกับผลิตภัณฑ์ก่อสร้างตกแต่งภายในคุณภาพสูง อีกทั้งบริษัทฯ
ยังให้ความสำคัญกับการให้บริการจัดส่งผลิตภัณฑ์แก่ลูกค้าไปถึงยังสถานที่ที่ลูกค้าต้องการด้วยความรวดเร็ว
บริษัทฯ มีฝ่ายลูกค้าสัมพันธ์ (BSM Call Center) คอยให้คำแนะนำ ให้คำปรึกษา
ช่วยสนับสนุนและให้บริการหลังการขายกับลูกค้า
รวมทั้งช่วยประสานงานกับฝ่ายขายเพื่อส่งคำสั่งซื้อของลูกค้าไปยังฝ่ายคลังสินค้า
และประสานงานการจัดส่งผลิตภัณฑ์ให้ลูกค้าตามกำหนด ทำให้บริษัทฯ
ได้รับความเชื่อถือและการยอมรับทั้งในด้านผลิตภัณฑ์และบริการจากผู้ออกแบบ ผู้รับเหมา
และเจ้าของโครงการเป็นอย่างดี

นอกจากนี้ บริษัทฯ มีนโยบายสนับสนุนให้ลูกค้าทุกรายสมัครเข้าเป็นสมาชิกของบริษัทฯ
เพื่อเป็นการสร้างแรงจูงใจให้ลูกค้าเกิดความรู้สึกที่ดีและการมีส่วนร่วม
ซึ่งจะส่งผลให้เกิดการซื้อในครั้งต่อไป บริษัทฯ
ยังมีส่วนร่วมในการแนะนำช่องทางธุรกิจให้แก่ระหว่างกลุ่มลูกค้าสมาชิกด้วยกัน
รวมทั้งมีการจัดงานพบปะสังสรรค์ระหว่างสมาชิกเพื่อสร้างเครือข่ายสมาชิก (Networking)
ซึ่งจะเป็นประโยชน์ในการประสานธุรกิจร่วมกันในอนาคต โดยทางบริษัทฯ
มีรูปแบบสมาชิกที่หลากหลายตามความเหมาะสมของลูกค้าแต่ละราย อาทิ BSM Club Card, BSM
Silver Card, BSM Gold Card, BSM Blue Card และ BSM Platinum Card เป็นต้น
ซึ่งการสมัครเป็นลูกค้าสมาชิกของบริษัทฯ นอกจากจะได้รับข้อเสนอที่ดีกว่าลูกค้าทั่วไปแล้ว
ยังได้รับสิทธิประโยชน์ต่างๆ ที่ทางบริษัทฯ จะตอบแทนคืนสู่สมาชิกอีกด้วย
โดยสิทธิประโยชน์เบื้องต้นจากการเป็นสมาชิกของบริษัทฯ มีดังนี้

+--------------------+-------------+------+-----+---------------------+
| ประเภทสมาชิก        | สิทธิป        |      |     |                     |
|                    | ระโยชน์ที่ได้รับ |      |     |                     |
+--------------------+-------------+------+-----+---------------------+
|                    | ส่วนลด       | วง   | ร   | สิทธิประโยชน์อื่น        |
|                    |             | เงินเ | ะยะ |                     |
|                    |             | ครดิต | เวล |                     |
|                    |             |      | าเค |                     |
|                    |             |      | รดิต |                     |
+--------------------+-------------+------+-----+---------------------+
| 1.                 | ได้รับส่วนลด   | ไม่มี  | ไม่มี | -                   |
| ผู้รับเหมา            | 2%          |      |     | ส่งสินค้าฟรีเมื่อสั่งซื้อเกิน  |
| ขนาดกลางและขนาดเล็ก | เ           |      |     | 5,000 บาท           |
|                    | มื่อสั่งสินค้าและ |      |     |                     |
| (                  | มารับสินค้าเอง |      |     | -                   |
| ไม่ได้จัดตั้งเป็นนิติบุคคล) |             |      |     | สะสม                |
|                    |             |      |     | คะแนนเพื่อแลกของรางวัล |
| - BSM Club Reward  |             |      |     |                     |
| Card               |             |      |     |                     |
+--------------------+-------------+------+-----+---------------------+
| 2.                 | -           | 150  | เร  | -                   |
| ผ                  | ส           | ,000 | ิ่มต้น | ส่งสินค้าฟรีเมื่อสั่งซื้อเกิน  |
| ู้รับเหมาประเภทนิติบุคคล | ินค้าราคาพิเศษ | –    |     | 5,000 บาท           |
|                    |             | 300  | ที่   |                     |
| - BSM Platinum     | -           | ,000 | 30  | -                   |
| Card               | ส่วนลดเพิ่มเติม | บาท  | วัน  | สะสม                |
|                    | สูงสุดถึง 4%   |      |     | คะแนนเพื่อแลกของรางวัล |
| - BSM Gold Card    | เมื่อชำร      |      |     |                     |
|                    | ะค่าสินค้าภายใ |      |     | -                   |
| - BSM Silver Card  | นเวลาที่กำหนด |      |     | มีสิทธิร่วมโ            |
|                    |             |      |     | ปรโมชั่นคืนกำไรแก่สมาชิก |
| - BSM Blue Card    |             |      |     |                     |
|                    |             |      |     |                     |
| (สิทธิประโยชน        |             |      |     |                     |
| ์ขึ้นอยู่กับประเภทสมาชิก) |             |      |     |                     |
+--------------------+-------------+------+-----+---------------------+

หมายเหตุ : กรณีสมาชิกขอซื้อผลิตภัณฑ์เกินกว่าวงเงินเครดิตสูงสุดที่กำหนด
ทีมงานฝ่ายขายจะต้องขออนุมัติจากกรรมการบริหาร ซึ่งจะต้องพิจารณาอนุมัติเป็นกรณีพิเศษ

กระบวนการขายและจัดส่งผลิตภัณฑ์ของบริษัทฯ
ลูกค้าสามารถสั่งซื้อผลิตภัณฑ์ของบริษัทผ่านศูนย์ลูกค้าสัมพันธ์ (BSM Call Center) โดยตรง
หรือผ่านทางทีมงานฝ่ายขาย ซึ่งบริษัทฯ จะใช้เวลาดำเนินการจัดส่งสินค้าไปยังลูกค้าภายใน 24
ชั่วโมงนับจากได้รับการยืนยันคำสั่งซื้อ โดยมีขั้นตอนดังนี้

  ขั้นตอนที่ 1 เมื่อศูนย์ลูกค้าสัมพันธ์ (BSM Call Center) ได้รับการยืนยันคำสั่งซื้อ วัน เวลา
  และสถานที่ส่งมอบจากลูกค้า หรือเจ้าหน้าที่ฝ่ายขายแล้ว จะทำการออกใบกำกับภาษี (Tax
  Invoice) พร้อมส่งรายการสินค้าไปยังฝ่ายคลังสินค้า

  ขั้นตอนที่ 2 ฝ่ายคลังสินค้าดำเนินการเบิกสินค้า และจัดสินค้าตามใบสั่งซื้อ

  ขั้นตอนที่ 3 พนักงานคลังสินค้าแจ้งไปยังฝ่ายขนส่งสินค้าให้จัดส่งสินค้าไปยังลูกค้า

  ขั้นตอนที่ 4 ฝ่ายขนส่งสินค้าจัดส่งสินค้าไปยังลูกค้าตาม วัน เวลา
  และสถานที่ที่กำหนดไว้ในใบส่งของ
  โดยทางศูนย์ลูกค้าสัมพันธ์จะโทรศัพท์ไปแจ้งลูกค้าให้ทราบทันทีว่ากำลังไปส่งสินค้าให้
  และแจ้งประมาณเวลาที่คาดว่าจะถึงสถานที่ที่กำหนดไว้

[]

กลยุทธ์ด้านราคา (Price)

การกำหนดราคาผลิตภัณฑ์ของบริษัทฯ แบ่งตามลักษณะผลิตภัณฑ์แต่ละประเภท
โดยคำนึงถึงปัจจัยในการแข่งขันเป็นองค์ประกอบ โดยสามารถแบ่งกลยุทธ์ด้านราคาได้ดังนี้

-   ผลิตภัณฑ์ก่อสร้างสำหรับงานตกแต่งภายใน (Building Product)
    เนื่องจากสินค้าประเภทดังกล่าวมีจำหน่ายทั่วไปและมีความยืดหยุ่นต่อราคาสูง บริษัท
    จึงกำหนดราคาสินค้าโดยอ้างอิงตามราคาตลาด
    ซึ่งจะมีการสำรวจราคาตลาดทุกสัปดาห์เพื่อพิจารณาในการปรับราคาสินค้า

  ทั้งนี้ บริษัทฯ ยังมีนโยบายกำหนดราคาสินค้าเท่ากับผู้จำหน่ายรายอื่น ซึ่งบริษัทฯ
  ให้อำนาจการตัดสินใจลดราคาสินค้าเป็นกรณีพิเศษแก่ผู้อำนวยการฝ่ายขาย
  หรือผู้อำนวยการฝ่ายพัฒนาผลิตภัณฑ์

-   ผลิตภัณฑ์เฉพาะด้านสำหรับผู้ออกแบบ (Specified Product) สำหรับผลิตภัณฑ์กลุ่มนี้
    ถึงแม้ว่าในตลาดจะมีผลิตภัณฑ์ทดแทนอยู่มากมายหลากหลายตราสินค้า
    และมีการแข่งขันด้านราคาค่อนข้างสูง แต่ผลิตภัณฑ์ของบริษัทฯ
    ก็สามารถสร้างความแตกต่างในด้านคุณภาพ ความหลากหลาย และการบริการที่ดีกว่า บริษัทฯ
    จึงไม่มีนโยบายที่จะแข่งขันด้านราคากับคู่แข่งในผลิตภัณฑ์กลุ่มนี้
    แต่จะกำหนดราคาขายโดยวิธีบวกกำไรส่วนเพิ่มจากต้นทุนผลิตภัณฑ์ (Mark-up on Cost)

  กลยุทธ์ด้านช่องทางการจำหน่าย (Place)

บริษัทฯ มีกลยุทธ์การจำหน่ายผลิตภัณฑ์ในเชิงรุก โดยใช้ทีมงานฝ่ายขายที่มีประสิทธิภาพ
รวมทั้งมีความรู้และประสบการณ์ในด้านผลิตภัณฑ์ก่อสร้างตกแต่งภายใน ซึ่งบริษัทฯ
ได้แบ่งทีมงานฝ่ายขายออกเป็น 2 ทีม ได้แก่ ทีมงานขายสำหรับดูแลผู้ออกแบบ
และทีมงานขายสำหรับดูแลผู้รับเหมา เพื่อให้เข้าถึงความต้องการที่แตกต่างกันของกลุ่มลูกค้า
และบริษัทฯ
ยังเน้นการบริการที่รวดเร็วโดยมีศูนย์บริการลูกค้าสัมพันธ์ให้คำปรึกษาและแนะนำข้อมูลต่างๆ
เกี่ยวกับการตกแต่งภายใน ซึ่งปัจจุบันช่องทางการจำหน่ายผลิตภัณฑ์ของบริษัทฯ มี 2 ช่องทาง ดังนี้

-   ลูกค้าสามารถเลือกชมผลิตภัณฑ์และสั่งซื้อผลิตภัณฑ์ได้โดยตรง ณ สำนักงานขายของบริษัทฯ หรือ

-   ลูกค้าสามารถสั่งซื้อสินค้าได้โดยตรงผ่านศูนย์บริการลูกค้าสัมพันธ์
    ในกรณีที่เป็นสมาชิกของบริษัทฯ อยู่ก่อนแล้ว
    หรือสั่งซื้อผ่านทีมงานขายในกรณีที่เป็นลูกค้าใหม่หรือยังไม่ได้สมัครเป็นสมาชิก
    ซึ่งการรับบริการทั้ง 2 วิธีนี้ ลูกค้าจะได้รับความสะดวก และรวดเร็ว
    นอกจากนี้ยังมีช่องทางพิเศษสำหรับลูกค้าสมาชิกให้สามารถสั่งซื้อสินค้าได้ตลอด 24
    ชั่วโมงผ่านทางศูนย์บริการลูกค้าสัมพันธ์ (BSM Call Center)
    ซึ่งช่วยลดข้อจำกัดด้านเวลาในการที่ลูกค้าจะติดต่อสั่งซื้อผลิตภัณฑ์ของบริษัทฯ ได้

นอกจากการอาศัยช่องทางการให้บริการดังกล่าวข้างต้นแล้ว บริษัทฯ
ยังมีสำนักงานสาขาและทีมงานที่พร้อมให้บริการ ซึ่งปัจจุบันบริษัทฯ มีสำนักงานสาขา 1 แห่ง
ตั้งอยู่ตำบลเทพกระษัตรี อำเภอถลาง จังหวัดภูเก็ต
เพื่อรองรับกลุ่มลูกค้าโรงแรมและรีสอร์ทในจังหวัดภูเก็ต และจังหวัดใกล้เคียง
และมีโครงการเพิ่มช่องทางการจัดจำหน่าย On-line ผ่านระบบ Internet ในอนาคต บริษัทฯ
มีโครงการที่จะเปิดสาขาใหม่ที่อำเภอเกาะสมุย จังหวัดสุราษฎร์ธานี และอำเภอหัวหิน
จ.ประจวบคีรีขันธ์ ซึ่งคาดว่าจะสามารถเปิดให้บริการแก่กลุ่มลูกค้าเป้าหมายได้ภายในกลางปี 2552

สำหรับตลาดต่างประเทศ บริษัทฯ
มีช่องทางการจำหน่ายโดยการแต่งตั้งตัวแทนจำหน่ายที่มีศักยภาพด้านการตลาดในแต่ละประเทศที่บริษัทฯ
มีโครงการที่จะขยายธุรกิจเข้าไป อาทิ ประเทศอินเดีย ประเทศเวียดนาม เป็นต้น
โดยจะเน้นทำการตลาดต่างประเทศเฉพาะผลิตภัณฑ์ภายใต้ลิขสิทธิ์ตราสินค้าที่บริษัทฯ
เป็นผู้คิดค้นและพัฒนาผลิตภัณฑ์เอง โดยบริษัทฯ ได้แต่งตั้ง “บริษัท บิวเดอ บ๊อกซ์ (อินเดีย) จำกัด”
ให้เป็นผู้นำเข้า ผู้ทำการตลาด และเป็นผู้แทนจำหน่ายผลิตภัณฑ์ภายใต้ลิขสิทธิ์ตราสินค้าของบริษัทฯ
สำหรับตลาดในประเทศอินเดียตั้งแต่เมื่อช่วงต้นปี 2550 ที่ผ่านมา และได้แต่งตั้ง “KNA
Co.,Ltd.” ให้เป็นผู้แทนจำหน่ายผลิตภัณฑ์ภายใต้ลิขสิทธิ์ตราสินค้าของบริษัทฯ แต่เพียงผู้เดียว
(Exclusive Business Partner/Agent)
สำหรับตลาดในประเทศเวียดนามในช่วงต้นไตรมาสที่ 3 ของปี 2551 ทั้งนี้ในปี 2552
ผู้บริหารบริษัทมีแผนงานที่จะศึกษาความเป็นไปได้ในการขยายสาขาต่างประเทศไปยังประเทศในแถบตะวันออกกลาง
(Middle East) เพิ่มเติมเช่นกัน

กลยุทธ์ด้านการส่งเสริมการขาย (Promotion)

บริษัทฯ มีการจัดกิจกรรมส่งเสริมการขายโดยใช้ระบบที่มุ่งเน้นตอบแทนคืนแก่ลูกค้าสมาชิกของบริษัทฯ
เป็นหลัก (Loyalty Program) โดยลูกค้าสมาชิกจะได้รับสิทธิเข้าร่วมโปรโมชั่นพิเศษต่างๆ
ที่จัดขึ้น เช่น การเข้าร่วมรายการคืนกำไรแก่ลูกค้าสมาชิก การสะสมคะแนนเพื่อแลกของรางวัล
อาทิ บัตรเติมน้ำมันฟรี เป็นต้น

สำหรับการโฆษณาประชาสัมพันธ์และการสื่อสารไปยังกลุ่มลูกค้าผู้ใช้ผลิตภัณฑ์โดยตรงหรือผู้บริโภค
(End User) บริษัทฯ
ได้มีนโยบายในการมีส่วนร่วมในการจัดงานหรือเข้าร่วมในงานนิทรรศการและงานประกวดต่างๆ
ที่เกี่ยวข้องกับการออกแบบผลิตภัณฑ์ตกแต่งภายในและอุปกรณ์สำนักงาน ซึ่งบริษัทฯ
ให้ความสำคัญในการเข้าไปมีส่วนร่วมอย่างต่อเนื่อง
และถือเป็นอีกหนึ่งนโยบายในการการเพิ่มคุณค่าองค์กรและเพื่อเป็นการตอบแทนคืนสู่สังคมตามแนว
CSR (Corporate Social Responsibility) โดยในปี 2551 บริษัทฯ
ได้จัดงานประกวดการออกแบบผลิตภัณฑ์ตกแต่งออฟฟิศ เฟอร์นิเจอร์ ระดับอุดมศึกษา
ภายใต้ชื่อโครงการ “Work n’ Play” และเป็นผู้มีส่วนร่วมในการจัดงาน Bangkok Design
Festival 2008 ระหว่างวันที่ 14-26 ตุลาคม 2551 ณ หอศิลปวัฒนธรรมกรุงเทพมหานคร
ซึ่งเป็นความร่วมมือกันของเครือข่ายระหว่างองค์กรด้านการออกแบบแห่งประเทศไทย
และหน่วยงานภาคเอกชน 8 แห่ง ที่ล้วนแต่เป็นบริษัทชั้นนำด้านการออกแบบในประเทศไทย
เพื่อแสดงถึงศักยภาพคนไทยเกี่ยวกับงานออกแบบผลิตภัณฑ์
และถือเป็นจุดเริ่มต้นของการพัฒนางานออกแบบเชิงสร้างสรรค์

กลุ่มลูกค้าเป้าหมาย

เนื่องจากการตัดสินใจเลือกซื้อผลิตภัณฑ์ก่อสร้างและตกแต่งภายใน
เจ้าของโครงการจะแจ้งงบประมาณและรูปแบบความต้องการแก่ผู้ออกแบบงานตกแต่งภายใน
เพื่อทำการออกแบบและกำหนดชนิดของผลิตภัณฑ์
หลังจากนั้นผู้รับเหมางานตกแต่งภายในจะเป็นผู้จัดซื้อผลิตภัณฑ์ตามที่ผู้ออกแบบกำหนดเพื่อนำไปใช้ก่อสร้างตกแต่งภายใน
เมื่อเสร็จงานแล้วขั้นตอนสุดท้ายคือการตรวจรับงานโดยเจ้าของโครงการ บริษัทฯ
มีความเข้าใจในลักษณะความสัมพันธ์ของแต่ละฝ่ายเป็นอย่างดี บริษัทฯ
จึงกำหนดกลุ่มลูกค้าเป้าหมายเป็น 2 กลุ่ม ได้แก่ ผู้ออกแบบงานตกแต่งภายใน
และผู้รับเหมางานตกแต่งภายใน ซึ่งทั้ง 2
กลุ่มเป็นผู้ที่มีอิทธิพลทางความคิดสำหรับงานก่อสร้างตกแต่งภายใน

จากฐานข้อมูลลูกค้าปัจจุบัน บริษัทฯ มีลูกค้าสมาชิกมากกว่า 1,000 ราย
ซึ่งส่วนใหญ่เป็นกลุ่มผู้รับเหมางานตกแต่งภายใน
และมีจำนวนลูกค้าที่สั่งซื้อสินค้าอย่างต่อเนื่องประมาณ 500 ราย ซึ่งจะเห็นได้ว่าบริษัท
มีฐานลูกค้าจำนวนมากและไม่มีการพึ่งพิงลูกค้ารายใหญ่หรือลูกค้ารายใดรายหนึ่งอย่างมีนัยสำคัญ

ภาวะการแข่งขัน

บริษัทฯ ไม่มีคู่แข่งขันทางตรง (Direct Competitor) เนื่องจากบริษัทฯ
มีความแตกต่างจากคู่แข่งขันรายอื่นทั้งด้านลักษณะผลิตภัณฑ์ที่จัดจำหน่าย และด้านกลุ่มลูกค้า กล่าวคือ
บริษัทฯ
มีการพัฒนาผลิตภัณฑ์ก่อสร้างตกแต่งภายในและจำหน่ายผลิตภัณฑ์ดังกล่าวภายใต้ตราสินค้าของบริษัทฯ
เอง
และเป็นตัวแทนจำหน่ายแต่เพียงผู้เดียวในประเทศไทยสำหรับผลิตภัณฑ์ภายใต้ลิขสิทธิ์ตราสินค้าชั้นนำจากต่างประเทศบางผลิตภัณฑ์
ในด้านกลุ่มลูกค้าของบริษัทฯ เน้นการตลาดตรงสู่กลุ่มผู้ออกแบบ (Interior Designer)
และผู้รับเหมางานตกแต่งภายใน (Interior Constructor) เป็นหลัก
ในขณะที่คู่แข่งขันส่วนใหญ่เน้นกลุ่มลูกค้าประเภทผู้รับเหมา และเจ้าของบ้านพักอาศัย (End User)
ซึ่งเป็นกลุ่มลูกค้าที่ผู้ประกอบการจะต้องเผชิญกับการแข่งขันที่ค่อนข้างสูง

บริษัทฯ มีคู่แข่งขันทางอ้อม (Indirect Competitor)
ซึ่งเป็นผู้ประกอบการศูนย์ค้าส่งค้าปลีกวัสดุก่อสร้างและอุปกรณ์ตกแต่ง
และผู้ประกอบการร้านค้าจำหน่ายผลิตภัณฑ์ก่อสร้างตกแต่งภายในเฉพาะด้าน
ปัจจุบันในประเทศไทยมีผู้ประกอบธุรกิจจำหน่ายวัสดุก่อสร้างและตกแต่งเพิ่มขึ้นมาก
โดยมีผู้ประกอบการรายใหญ่ในธุรกิจจำนวน 8 ราย
ซึ่งมีสาขาและตัวแทนจำหน่ายกระจายอยู่ทั้งในเขตกรุงเทพ ปริมณฑล และภูมิภาคต่างๆ ทั่วประเทศ
โดยผู้ประกอบการรายใหญ่ทุกรายมีรูปแบบการดำเนินธุรกิจแบบร้านค้าส่งค้าปลีกสมัยใหม่ (Modern
Trade) มีแนวคิดให้เป็นศูนย์รวมสินค้าวัสดุก่อสร้างและสินค้าตกแต่งบ้านครบวงจร
ที่ลูกค้าสามารถเลือกซื้อสินค้าเกี่ยวกับบ้านได้ในที่เดียว (One Stop Shopping)

ตารางแสดงรายชื่อผู้ประกอบการธุรกิจจำหน่ายวัสดุก่อสร้างและตกแต่ง (แยกตามรูปแบบธุรกิจ)

+-----------------+----------------------------------------------------+
| รูปแบบธุรกิจ       | รายชื่อผู้ประกอบการ                                    |
+-----------------+----------------------------------------------------+
| 1.              | บมจ.โฮมโปรดักส์เซ็นเตอร์ บจก.ซีอาร์ซีเพาเวอร์รีเทล          |
|  ธุรกิจโฮมเซ็นเตอร์ | บจก.สยามโกลบอลเฮ้าส์                                 |
|     (Modern     |                                                    |
|     Trade)      |                                                    |
+-----------------+----------------------------------------------------+
| 2.  ธุรก         | บจก.ซีเมนต์ไทยการตลาด บจก.บุญถาวรเซรามิก               |
| ิจร้านค้าเฉพาะอย่าง | บจก.แกรนด์โฮมมาร์ทกรุ๊ป บจก.เดคคอร์มาร์ท บจก.ชลบุรีกันยง    |
|     (Specialty  | บจก.สุขภัณฑ์เซ็นเตอร์ บจก.อินเตอร์สุขภัณฑ์                   |
|     Store)      | บจก.อินเด็กซ์เฟอร์นิเจอร์ ฯลฯ                            |
+-----------------+----------------------------------------------------+

ที่มา : รวบรวมโดยฝ่ายวิจัยธุรกิจ บมจ.ธนาคารกรุงไทย

ภาวะอุตสาหกรรม

พื้นที่สำนักงานให้เช่า

ประมาณการพื้นที่อาคารสำนักงานให้เช่าในปี 2552 มีจำนวน 7.525 ล้านตารางเมตร
เพิ่มขึ้นจากปี 2551 ร้อยละ 2.8 โดยมีอาคารเปิดใหม่ อาทิ อาคารจามจุรี สแควร์
อาคารอินเตอร์เชนจ์ อาคารเอเชียเซ็นเตอร์ อาคารวันสาทรสแควร์ เป็นต้น
ขณะที่ประมาณการพื้นที่เช่าในปี 2552 มีจำนวน 6.550 ล้านตารางเมตร เพิ่มขึ้นจากปี 2551
ร้อยละ 1.7 แต่ทว่าแนวโน้มของอัตราพื้นที่ว่างกลับมีสัดส่วนเพิ่มขึ้นจากร้อยละ 11.99 ในปี 2551
เป็นร้อยละ 12.96 ในปี 2552
ซึ่งเป็นผลจากการที่ความต้องการเช่าพื้นที่สำนักงานมีแนวโน้มลดลงตามการชะลอตัวของภาวะเศรษฐกิจทั้งในประเทศไทยและผลกระทบจากภาวะเศรษฐกิจต่างประเทศ

[]

ที่มา : จากการรวบรวมและประมาณการ โดยศูนย์วิจัยธุรกิจ ธนาคารกรุงไทย จำกัด (มหาชน)

ที่อยู่อาศัย

ภาวะอุตสาหกรรมที่อยู่อาศัยในเขตกรุงเทพมหานครและปริมณฑลสามารถแบ่งออกเป็น 3 ประเภท
คือ อาคารชุดพักอาศัย เซอร์วิสอพาร์ทเม้นท์ และบ้านจัดสรร โดยมีรายละเอียด ดังนี้

อาคารชุดพักอาศัย (Condominium)

จำนวนห้องชุดพักอาศัยจดทะเบียนในเขตกรุงเทพมหานครและปริมณฑลปี 2551 มีจำนวน 13,200
หน่วย ลดลงจากปี 2550 ร้อยละ 18.6 คิดเป็นมูลค่าตลาดประมาณ 33,500 ล้านบาท
ทั้งนี้คาดว่าในปี 2552 จำนวนห้องชุดพักอาศัยมีแนวโน้มลดลงตามการชะลอตัวของภาวะเศรษฐกิจ
แต่คาดว่าผู้ประกอบการอสังหาริมทรัพย์จะก่อสร้างห้องชุดพักอาศัยระดับกลางเข้าสู่ตลาดมากขึ้น
โดยเฉพาะทำเลตามแนวรอบสถานีรถไฟฟ้าและส่วนต่อขยาย
รวมทั้งลูกค้าจะตัดสินใจซื้อห้องชุดพักอาศัยมากขึ้น อันเนื่องมาจากปัจจัยต่างๆ อาทิ
แนวโน้มอัตราดอกเบี้ยที่คาดว่าจะลดลง
การกระตุ้นและสนับสนุนโดยภาครัฐบาลผ่านมาตรการด้านภาษี
การอนุญาตให้ชาวต่างชาติสามารถถือครองกรรมสิทธิ์ในอาคารชุดได้ร้อยละ 49 ของโครงการ
เป็นต้น ซึ่งปัจจัยเหล่านี้ช่วยจูงใจและเพิ่มโอกาสทางการตลาดให้แก่ธุรกิจมากขึ้น

[]

ที่มา : จากการรวบรวมและประมาณการ โดยศูนย์วิจัยธุรกิจ ธนาคารกรุงไทย จำกัด (มหาชน)

เซอร์วิสอพาร์ทเม้นท์ (Service Apartment)

ประมาณการห้องพักเซอร์วิสอพาร์ทเม้นท์ในเขตกรุงเทพมหานครและปริมณฑลปี 2552 มีจำนวน
19,000 ยูนิต เพิ่มขึ้นร้อยละ 11.8 จากปี 2551
เนื่องจากยังคงมีโครงการเดิมที่จะทยอยก่อสร้างเสร็จ
แต่เนื่องจากการชะลอตัวของภาวะเศรษฐกิจจึงคาดว่าอัตราการเข้าพักจะลดลงเหลือประมาณร้อยละ
73.0 ของจำนวนห้องพักทั้งหมด
เนื่องจากภาวะเศรษฐกิจโลกชะลอตัวลงส่งผลให้ชาวต่างชาติเข้ามาทำงานและลงทุนในประเทศไทยลดลง

[]

ที่มา : จากการรวบรวมและประมาณการ โดยศูนย์วิจัยธุรกิจ ธนาคารกรุงไทย จำกัด (มหาชน)

บ้านจัดสรร

ในปี 2552 คาดว่าจำนวนบ้านจัดสรรจดทะเบียนใหม่ในเขตกรุงเทพมหานครและปริมณฑลจะมีจำนวน
21,000 หน่วย ลดลงจากปี 2551 ร้อยละ 12.5 คิดเป็นมูลค่าตลาดบ้านจัดสรรจดทะเบียนใหม่
50,400 ล้านบาท
อย่างไรก็ตามคาดว่าธุรกิจบ้านจัดสรรในเขตกรุงเทพและปริมณฑลจะมีแนวโน้มชอละตัวอย่างต่อเนื่อง
เนื่องจากตลาดบ้านจัดสรรยังคงมีอุปทานส่วนเกินจากโครงการเดิมเหลืออยู่เป็นจำนวนมาก
กอปรกับผลกระทบจากการแข่งขันที่ค่อนข้างสูง

[]

ที่มา : จากการรวบรวมและประมาณการ โดยศูนย์วิจัยธุรกิจ ธนาคารกรุงไทย จำกัด (มหาชน)

สำหรับธุรกิจบ้านจัดสรรในจังหวัดภูเก็ต ในปี 2552 คาดว่าจะมีอัตราการเติบโตร้อยละ 5.0
ใกล้เคียงกับปี 2550 และปี 2551 ที่ผ่านมา ทั้งนี้คาดว่าความต้องการบ้านจัดสรรระดับราคาสูงกว่า
10 ล้านบาท จะยังคงชะลอตัว เนื่องจากลูกค้าชาวต่างประเทศ
มีแนวโน้มต้องการบ้านจัดสรรระดับราคา 3-5 ล้านบาทมากขึ้น
กอปรกับบรรดาผู้ประกอบการพัฒนาอสังหาริมทรัพย์รายใหญ่
และนักลงทุนท้องถิ่นหันมาสร้างบ้านจัดสรรระดับราคากลางและระดับล่างมากขึ้นเช่นกัน

[]

ที่มา : จากการรวบรวมและประมาณการ โดยศูนย์วิจัยธุรกิจ ธนาคารกรุงไทย จำกัด (มหาชน)

การจัดหาผลิตภัณฑ์

ในส่วนของผลิตภัณฑ์ภายใต้ลิขสิทธิ์ตราสินค้าของบริษัทฯ เอง บริษัทฯ
จะทำการว่าจ้างโรงงานผู้ผลิตในประเทศที่ได้คุณภาพผ่านเกณฑ์มาตรฐานที่บริษัทฯ
กำหนดให้เป็นผู้ผลิต สำหรับผลิตภัณฑ์ภายใต้ลิขสิทธิ์ตราสินค้าชั้นนำทั้งในประเทศและจากต่างประเทศ
บริษัทฯ มีนโยบายการจัดซื้อผลิตภัณฑ์จากเจ้าของลิขสิทธิ์ตราสินค้าโดยตรง ทั้งนี้ บริษัทฯ
มีขั้นตอนและวิธีการจัดหาผลิตภัณฑ์โดยการกำหนดรูปแบบ คุณลักษณะ
และประเภทผลิตภัณฑ์ที่ต้องการตามแผนการขายของฝ่ายขาย
หลังจากนั้นจะพิจารณาคัดเลือกและจัดซื้อผลิตภัณฑ์จากผู้ผลิต
ซึ่งโดยปกติจะทำการคัดเลือกผู้ผลิตมากกว่าหนึ่งราย
ยกเว้นผู้ผลิตที่เป็นพันธมิตรของบริษัทมาเป็นเวลานาน อาทิ บริษัท ไทยผลิตภัณฑ์ยิบซั่ม จำกัด
(มหาชน) เป็นต้น
สำหรับการพิจารณาตัดสินใจจัดหาผลิตภัณฑ์จะเป็นการพิจารณาร่วมกันระหว่างฝ่ายบริหาร
ฝ่ายพัฒนาผลิตภัณฑ์ และฝ่ายขาย เพื่อให้ได้ผลิตภัณฑ์ที่มีคุณลักษณะเป็นไปตามที่กำหนด

บริษัทฯ มียอดสั่งซื้อผลิตภัณฑ์มากกว่าร้อยละ 30 ของมูลค่าการสั่งซื้อรวมในปี 2551
จากคู่ค้ารายใหญ่ ดังนี้

+--------------------------+-------+----+------------+---------------+
| บริษัท                     | ผ     | ปร | ระ         | ยอดสั่งซื้อ ปี     |
|                          | ลิตภัณฑ์ | ะเ | ยะเวลาติดต่อ | 2551          |
|                          |       | ทศ |            |               |
+--------------------------+-------+----+------------+---------------+
| 1. บริษัท ไทยผลิตภัณฑ์ยิบซั่ม    | แผ    | ไ  | 9 ปี        | 129.60 ล้านบาท |
| จำกัด (มหาชน)             | ่นยิบซั่ม | ทย |            |               |
|                          |       |    |            | คิดเป็นร้อยละ    |
|                          |       |    |            | 38.40         |
|                          |       |    |            | ของมูลค่าก      |
|                          |       |    |            | ารสั่งซื้อสินค้ารวม |
+--------------------------+-------+----+------------+---------------+

หมายเหตุ : มูลค่าการสั่งซื้อสินค้ารวมในปี 2551 เท่ากับ 337.47 ล้านบาท

ผลกระทบต่อสิ่งแวดล้อม

บริษัทฯ
ดำเนินธุรกิจเป็นผู้จัดจำหน่ายผลิตภัณฑ์ก่อสร้างตกแต่งภายในโดยการจัดซื้อผลิตภัณฑ์มาเพื่อจำหน่าย
ไม่มีโรงงานผลิตสินค้า และไม่มีการจำหน่ายผลิตภัณฑ์ที่เป็นวัตถุอันตราย
อีกทั้งในส่วนของสาขาจังหวัดภูเก็ตซึ่งเป็นศูนย์ประกอบและติดตั้งผลิตภัณฑ์ระบบประตู-หน้าต่างตราสินค้า
Fletcher ก็ไม่ได้มีกระบวนการผลิตที่เป็นอันตรายใดๆ ดังนั้นธุรกิจของบริษัทฯ
จึงไม่มีผลกระทบต่อสิ่งแวดล้อม

งานที่ยังไม่ได้ส่งมอบ

- ไม่มี -